ORGANIZAREA, ÎMBUNĂTĂȚIREA, DOTAREA ȘI FOLOSIREA PAJIȘTILOR 6.1. Lucrări de repunere în valoare a suprafeţelor de pajişti Înainte de a se efectua lucrările specifice de îmbunătățire a covorului ierbos prin diferite metode și mijloace cunoscute, sunt necesare lucrări de eliminare a factorilor limitativi majori ai productivității pajiștilor cum sunt: eroziunea solului, excesul sau lipsa de umiditate, reacția extremă a solului acidă sau bazică, invazia de vegetație lemnoasă și buruieni, denivelarea terenului și altele. Lucrările propuse a se efectua vor fi în conformitate cu metodologia și respectarea bunelor condiții agricole și de mediu, denumite în continuare GAEC și a celor care sunt sub angajament (declarate la APIA etc.) acolo unde este cazul. 6.1.1. Eliminarea excesului de umiditate Consideraţii generale Excesul de umiditate este unul din factorii cei mai defavorabili care scad producţia şi calitatea pajiştilor. Majoritatea speciilor bune furajere din covorul ierbos sunt mezofile, adică preferă staţiuni cu umiditate medie a solului şi aerului care e bine să fie nici prea umed, nici prea uscat. Excesul de suprafaţă se datoreşte în principal texturii solului mai argiloase pe terenuri plane, unde stagnează apa după perioade cu precipitaţii atmosferice mai abundente. Excesul freatic este datorat pânzei de apă freatică aflat la mică adâncime aproape de suprafaţa solului. Plantele indicatoare pentru excesul de umiditate permanentă sunt trestia (Phragmites australis), papura (Typha sp.), rogozurile (Carex sp.), coada calului (Equisetum sp.) şi pentru excesul temporar pipirigul (Juncus sp.), târsa (Deschampsia caespitosa) şi altele. Excesul de umiditate creează condiţii nefavorabile dezvoltării plantelor valoroase înrăutăţind regimul de aer din sol, determinând fenomenele de reducere şi nu de oxidare şi ca atare apar compuşi toxici pentru plante cum ar fi: amoniac, hidrogen sulfurat, metan cât şi o serie de compuşi ai fierului şi sulfului. Lipsa aerului stânjeneşte procesele de descompunere aerobă a materiei organice, stânjeneşte nitrificarea cât şi fixarea azotului atmosferic de către microorganisme, cum, de asemenea, determină formarea unor compuşi greu solubili în care sunt încorporate o serie de microelelemente ca borul, molibdenul etc. Excesul de umiditate face ca aceste soluri să fie mai reci, cu aproximativ 5oC, lucru deosebit de important mai ales primăvara când datorită acestui lucru se întârzie pornirea în vegetaţie. De asemenea, din punct de vedere al zooigienei, solurile umede sunt necorespunzătoare întrucât sunt favorabile înmulţirii paraziţilor, care duc la evidente scăderi de producţie animalieră. AMENAJAMENT PASTORAL PENTRU PAJIŞTILE DIN COMUNA PĂDURENI 62 Lucrări de înlăturare a excesului de umiditate Lucrările de înlăturare a excesului de umiditate din pajişti fac parte din lucrările de îmbunătăţire al pajiştilor pe termen lung, fiind o lucrare anevoioasa ce reclamă cheltuieli suplimentare, dar care pot fi amortizate în timp. Excesul permanent se elimină cu ajutorul unor drenuri din diferite materiale (lespezi, piatră mare, fascine, tuburi de ceramică şi plastic riflat, etc.) pozate la diverse adâncimi şi distanţe în funcţie de nivelul pânzei freatice şi intensitatea drenării pe care o dorim. Eliminarea excesului de umiditate se poate realiza prin următoarele metode: - desecarea prin canale deschise – constă în săparea unui sistem de canale cu panta continuă de 5 ‰ de 50-150 cm adâncime cu secţiune trapezoidală. Acestea sunt canalele de desecare propriu-zise sau de absorbţie. Ele se fac la distanţe de 150-300 m, iar funcţie de gradul de umiditate, configuraţia şi tipul terenului, iar lungimea lor este de 400-1000 m. Aceste canale sunt legate între ele prin canale colectoare, perpendiculare pe curbele de nivel care au dimensiuni mai mari decât canalele de absorbţie. Canalele colectoare se varsă în canalul principal care duce până la cel mai apropiat recipient. Aceste canale trebuie de aşa manieră făcute încât să se evite declanşarea eroziunii. Pământul care rezultă din săparea canalelor se împrăştie uniform pe pajişte sau, dacă pajiştea are depresiuni, atunci acestea se umplu cu pământul din canale. Pereţii canalelor se consolidează cu brazde de ţelină sau în anumite locuri cu bârne şi scânduri. Pentru a preveni o desecare prea puternică de-a lungul canalului principal se construiesc stăvilare cu ajutorul cărora se reglează nivelul apei din sol. Desecarea cu ajutorul canalelor de suprafaţă este uşoară ca şi execuţie şi întreţinere şi foarte eficientă, eliminând o cantitate mare de apă în timp scurt. În plus aceste canale pot servi ca delimitatoare ale tarlalelor. Peste canalele de desecare este necesară construirea podeţelor pentru trecerea animalelor. - desecarea prin drenuri – constă în instalarea drenurilor la 1-1,5 m adâncime, distanţate între ele la 10-50 m funcţie de natura solului şi de cantitatea de umiditate în exces. În cazul în care drenurile sunt din argilă sau din piatră, beton sau lemne, durate de funcţionare este foarte mare. Dacă se fac drenuri cârtiţă, după 3-4 ani drenurile trebuiesc refăcute. În general desecarea prin drenuri prezintă câteva avantaje deosebite. În primul rând ele funcţionează tot anul ceea ce face ca păşunatul să se poată începe primăvara mai devreme, mărind astfel perioada de păşunat. De asemenea se îmbunătăţeşte regimul de aeraţie şi cel termic. - desecarea pe cale biologică – desecarea se face cu ajutorul plantării unor arbori mari consumatori de apă ca Salix, Populus care se plantează de aşa manieră încât să delimiteze tarlalele de păşunat, putând fi folosite în perioada de arşiţă ca şi umbrare. Un caz aparte îl constituie drenajul ,,cârtiţă” care se foloseşte pe terenurile cu textură grea, argiloasă. Toate aceste lucrări de desecare şi drenaj la fel ca şi regularizarea şi îndiguirea râurilor se fac pe bază de proiecte şi se execută de specialişti din domeniul îmbunătăţirilor funciare (conform Ghidului de întocmire a amenajamentelor pastorale, 2014). AMENAJAMENT PASTORAL PENTRU PAJIŞTILE DIN COMUNA PĂDURENI 63 Recomandări pentru reducerea şi evitarea excesului de apă din pajişte: ( curăţirea regulată a canalelor, de desecare existente, de vegetaţie ierboasă şi lemnoasă cât şi decolmatarea lor; ( efectuarea unor şănţuleţe de scurgere a apelor de suprafaţă ori de câte ori este necesar, mai ales primăvara după topirea zăpezii sau ploi abundente; ( evitarea păşunatului pe teren umed care tasează şi mai mult solul, făcându-l impermeabil pentru apele pluviale; ( cultivarea unor specii iubitoare de umezeală cum sunt sălciile, plopii, arinii etc. care fac un drenaj biologic, cât şi a unor specii ierboase rezistente la excesul de apă ca ierbăluţa (Phalaris arundinacea), păiuşul înalt (Festuca arundinacea) şi trifoiul hibrid (Trifolium hybridum). Apa rezultată din diferitele sisteme de desecare, drenaj şi captarea izvoarelor este util să fie înmagazinată în bazine, lacuri, etc. şi refolosită la nevoie pentru adăparea animalelor, irigaţii, iazuri de peşte şi alte trebuinţe pe pajişti (conform Ghidului de întocmire a amenajamentelor pastorale, 2014). 6.1.2. Corectarea reacţiei solurilor O mare parte din pajiştile permanente din ţara noastră se află pe soluri acide; iar câteva zeci de mii de hectare pe soluri cu reacţie alcalină (sărături). Înlăturarea acestor neajunsuri se realizează prin aplicarea amendamentelor. O categorie aparte de pajişti care necesită amendamente sunt cele de pe sărături. În acest caz se pune problema corectării pH-ului de la alcalin spre neutru. Pe solurile bazice cresc un număr redus de plante furajere, cu valoare economică redusă şi care nu sunt capabile de a forma o ţelină bine închegată. Specii indicatoare pentru sărături sunt: Puccinellia limosa, Limonium gmelini, Obione sp., Crambe maritima şi altele. Recomandări pentru corectarea alcalinităţii: Ca o primă intervenţie pe sărături, care au un indice al pH peste 8, este eliminarea excesului temporar de umiditate prin desecare, după care se aplică amendamentele cu reacţie acidă cum este gipsul (CaSO4 * 2H2O), fosfogipsul, praful de lignit şi sulful. Dozele care se aplică sunt de 3-12 t/ha ghips sau fosfogips şi 0,5-6 t/ha sulf. Amendamentele se pot aplica în special toamna târziu după sezonul de păşunat şi uneori în ferestrele iernii cât şi primăvara devreme, cu mijloace mecanizate cum este maşina de împrăştiat MA 3,5 şi altele sau în cazuri extreme cu mijloace manuale. Atenţie la aplicarea prafului de var, care necesită ochelari şi echipament de protecţie. Efectul amendării durează 10-12 ani. 6.1.3. Combaterea vegetaţiei lemnoase nevaloroase din pajişti În absenţa lucrărilor anuale de curăţirii şi în urma folosirii neraţionale şi în special abandonul sau subîncărcarea cu animale, speciile lemnoase se instalează treptat pe pajişti, mărindu-şi gradul de acoperire de la un an la altul. AMENAJAMENT PASTORAL PENTRU PAJIŞTILE DIN COMUNA PĂDURENI 64 După un număr mai mare de ani de absenţă a lucrărilor de îngrijire, se instalează şi se dezvoltă o vegetaţie lemnoasă a cărei defrişare se poate efectua pe bază de studii şi documentaţii în care se prevăd toate detaliile privind organizarea, execuţia lucrării şi valorificarea materialului lemnos, conform normativelor (conform Ghidului de întocmire a amenajamentelor pastorale, 2014). Pentru adăpostirea animalelor şi pentru refugiul acestora împotriva vânturilor, furtunilor, arşiţei solare sau împotriva frigului, ploilor, grindinei, zăpezilor etc., se lasă pe păşune, la margine, în partea cea mai joasă sau în interiorul ei, arbori sub formă de buchete, grupe sau pâlcuri şi chiar arbori izolaţi bine crescuţi şi bine conformaţi. Suprafaţa cu arbori pentru adăpost şi refugiu nu poate avea o întindere mai mare decât 10 % din suprafaţa totală a trupului de pajişte respectiv (conform Ghidului de întocmire a amenajamentelor pastorale, 2014). Recomandări: ( Nu se taie copacii izolaţi din pajişti. ( Se curăţă copacii sau pomii fructiferi din pajişti și se taie crengile până la înălţimea de 2 m, spre a înlesni circulaţia animalelor şi a permite pătrunderea luminii care favorizează creşterea ierbii. Metode de combatere a vegetaţiei lemnoase nevaloroase din pajişti Caracteristic pentru arborii şi arbuştii din grupa foioaselor este faptul că ei lăstăresc foarte puternic şi chiar în condiţii neprielnice, atât din colet - mesteacănul, carpenul, fagul - cât şi din colet şi rădăcini - aninul, porumbarul, măcieşul, murul. La executarea lucrărilor de defrişări trebuie să se ia în consideraţie aceste particularităţi şi să se scoată coletul (butucul) la speciile care lăstăresc din colet şi coletul cu cât mai multe rădăcini la cele care lăstăresc şi din rădăcini. Tăierii arboretelor se poate face cu unelte manuale şi fierăstraie mecanice purtate. Defrişarea arboretelor dăunătoare se poate face şi mecanizat, prin dezrădăcinare, cu ajutorul maşinilor sau plugurilor speciale, tractate. O metodă nouă, mult mai eficientă, de distrugere a lăstărişului, este aceea a folosirii substanţelor chimice, a arboricidelor. Această metodă o completează şi desăvârşeşte pe cea a tăierii arboretelor cu tulpini a căror grosime este peste 5 cm (Maruşca T. şi colab., 2014). Datorită substanţelor de rezervă acumulate în butuc şi în organele subterane a1e arboretelor s-a constatat că la unele specii mai apar lăstari şi în urma aplicării tratamentelor. Aceasta face necesară repetarea tratamentului atât în acelaşi an cât şi în anul următor. Substanţele chimice folosite ca arboricide nu sunt toxice pentru gramineele perene care alcătuiesc covorul ierbos al pajiştii. Ca măsură preventivă, în timpul aplicării tratamentelor şi câteva zile după aceea, este necesar ca pe terenurile respective păşunatul să fie oprit (Maruşca T. şi colab., 2014). Păducelul (Crataegus monogyna) şi porumbarul (Prunus spinosa) sunt specii rezistente la acţiunea substanţelor chimice. Tordon 101, aplicat de două ori în doze de câte 5 1 la ha, provoacă uscarea frunzelor şi a vârfurilor de creştere, mai pronunţat la Prunus spinosa şi mai slab la Crataegus monogyna, chiar în anul tratamentului. În anul următor, datorită efectului remanent, lăstarii şi tufele îşi continuă uscarea. Târziu, în cursul verii, din AMENAJAMENT PASTORAL PENTRU PAJIŞTILE DIN COMUNA PĂDURENI 65 anul următor tratamentului, apar noi lăstari, alimentaţi din rezervele organelor subpământene, dar numărul lor este mic şi creşterea slabă. Prin repetarea tratamentului se ajunge la distrugerea completă (Maruşca T. şi colab., 2014). Murul (Rubus sp.) s-a dovedit slab rezistent. Kuron, aplicat de două ori în doze de câte 5 1 la ha, provoacă uscarea completă a plantelor, încă în anul tratamentului. Într-o încercare făcută pe o pajişte din masivul Poiana - Ruscăi, invadată de Rubus sp., după defrişarea arboretelor, prin tratare cu 5 1/ha sare de amine, aplicată în luna august, când lăstarii aveau înălţimea de 10 cm, s-a realizat uscarea completă a acestora încă în anul respectiv (Maruşca T. şi colab., 2014). Îndepărtarea materialului lemnos, al cioatelor şi pietrelor Distrugerea arboretelor dăunătoare prin tăiere sau arboricidare trebuie completată cu fasonarea, clasarea şi valorificarea sau îndepărtarea materialului lemnos rezultat. Materialul corespunzător va fi utilizat în construcţii cu prioritate la cele pastorale din zonă, inclusiv la împrejmuirile de tarlalizare sau pentru alte scopuri gospodăreşti sau de industrializare. Strângerea pietrelor mobile şi acelor semiîngropate, fragmente de mărimi diferite din roca mamă, este o operaţiune legată de necesitatea recuperării suprafeţelor sustrase de la producţie şi care împiedică buna exploatare a pajiştii. Adunarea lor se face manual, folosind tărgi sau roabe, pentru transportul lor în vederea aşezării pe firul ravenelor şi ogaşelor deschise sau sub formă de stive regulate pe porţiuni de pajişti erodate, orientate cu lungimea pe curba de nivel, sau se aşează ca gard de delimitare a tarlalelor de păşunat. 6.1.4. Distrugerea muşuroaielor, nivelarea şi curăţirea pajiştilor Distrugerea muşuroaielor şi nivelarea Muşuroaiele se formează ca urmare a neângrijirii pajiştilor. Muşuroaiele prezente pe pajiştile analizate sunt de origine vegetală, fiind cauzate de acumularea materiei organice de la plantele neconsumate (rogozuri şi pipiriguri) sau de cioatele care putrezesc treptat, dar şi de origine animală în special povocate de cârtiţe. Animalele calcă printre tufe, datorită excesului de umiditate existent aici, bătătoresc solul, îl dislocă în jurul tufelor şi formează astfel muşuroaiele care pot ajunge la 50-150 cm în diametru şi 30-80 cm în înălţime. Aceasta determină o înţelenire puternică şi formarea unui strat compact ce poate fi foarte greu distrus. AMENAJAMENT PASTORAL PENTRU PAJIŞTILE DIN COMUNA PĂDURENI 66 Fig.6.1. Mușuroaie prezente în pajiști (foto original) Recomandări: ( Pentru combaterea muşuroaielor (de orice tip) recomandăm măsuri preventive care trebuiesc aplicate anual, spre sfârşitul perioadei de vegetaţie sau primăvara devreme, folosindu-se grapele obişnuite sau târşitorile. Există şi maşini speciale de distrugere şi împrăştiere a muşuroaielor lăsând în urmă un sol mărunţit şi nivelat. Unde muşuroaiele ocupă o suprafaţă prea mare, dacă este posibilă desţelenirea, e bine să se facă aceasta, iar acolo unde nu se poate se face o nivelare cu lama greder. După distrugerea muşuroaielor este obligatorie aplicarea de îngrăşăminte şi supraînsămânţarea cu un amestec de specii perene cu valoare furajeră ridicată. ATENŢIE: Nu se vor efectua lucrări mecanizate pe pajiştile sub angajament APIA (măsurile 214/2, 214/3.1, 214/3.2). Curăţirea pajiştilor, îndepărtarea pietrelor, cioatelor Pe o serie de pajişti, există pietre la suprafaţă. De asemenea există cioate putrezite, resturi de vegetaţie aduse de ape cât şi materiale rezultate în urma activităţii omului (aceasta în special pe pajiştile de lângă aşezările umane). Este de notorietate situaţia izlazurilor comunale în foarte multe regiuni ale ţării ajungând mai degrabă gropi de gunoi decât teren agricol, aici aruncându-se tot ce nu mai este necesar în gospodărie. Recomandări: ( Curăţirea pajiştilor de pietre, cioate; tăierea şi scoaterea buturugilor, copacilor uscaţi, resturi menajere (peturi, pungi, conserve). AMENAJAMENT PASTORAL PENTRU PAJIŞTILE DIN COMUNA PĂDURENI 67 ( Curăţirea singură nu este eficientă. Orice măsură de îmbunătăţire a pajiştii trebuie să înceapă cu curăţirea, dar ea trebuie să fie urmată de alte măsuri cum sunt: nivelarea, supraînsămânţarea, fertilizarea, toate urmate de utilizarea corespunzătoare a pajiştilor. 6.2. Lucrări de îmbunătăţire a pajiştilor Lucrările de îmbunătăţire sunt necesare pentru întreţinerea corespunzătoare a pajiştilor ceea ce face ca valoarea economică a unei pajişti să sporească. În funcţie de condiţiile staţionale ale pajiştii, posibilităţile de îmbunătăţire a covorului ierbos şi intensivizarea producţiei se va alege metoda de îmbunătăţire adecvată, pe fiecare parcelă în parte. NOȚIUNI GENERALE ȘI RECOMANDĂRI 6.2.1. Metode de îmbunătățire a covorului ierbos prin fertilizare Una din cele mai importante măsuri de îmbunătăţire a producţiilor pajiştilor este aplicarea de îngrăşăminte chimice; organice şi mixte (chimice şi organice). O practică de fertilizare raţională (conform CODULUI DE BUNE PRACTICI AGRICOLE, 2005 ) presupune procurarea unor informaţii tehnico-ştiinţifice care să permită un răspuns pertinent la următoarele întrebări: •ce fel de nutrienţi trebuie aplicaţi ? •care sunt cantităţile adecvate din aceşti nutrienţi? •ce tip de îngrăşăminte este indicat a fi utilizat ţinând cont de condiţiile de sol, de climă şi de unele particularităţile? •care sunt epocile cele mai potrivite pentru aplicare? •care sunt tehnicile de aplicare a îngrăşămintelor pe pajişti pentru a obţine o eficacitate mărită? În aplicarea îngrăşămintelor pe pajiştile permanente trebuie să se ţină seama de unele particularităţi imprimate de perenitatea culturii şi de complexitatea vegetaţiei, de numărul mai mare de recolte pe an, de modul de folosire a pajiştilor (păşunat-cosit) şi nu în ultimul rând de condiţiile foarte diferite de relief şi altitudine. Ţinând cont de toate acestea, fertilizarea pajiştilor se realizează în cadrul unui program bine organizat. Utilizarea îngrăşămintelor chimice pe pajişti Creşterea plantelor şi productivitatea pajiştilor sunt sensibil afectate de biodisponibilitatea elementelor nutritive, azotul, fosforul şi potasiul fiind în general limitanţii principali. O slabă aprovizionare determină o creştere lentă a plantelor şi reduce în acelaşi timp concentraţia acestor elemente în biomasa produsă. Într-o pajişte excesul fertilizării poate provoca dezvoltarea unei flore nitrofile în detrimentul altor specii şi diminuarea sau dispariţia leguminoaselor. AMENAJAMENT PASTORAL PENTRU PAJIŞTILE DIN COMUNA PĂDURENI 68 Fertilizarea cu azot. Pentru a adapta producţia de iarbă la nevoile animalelor, fertilizarea cu azot nu se justifică decât dacă prezenţa leguminoaselor din pajişte este scăzută iar acestea nu pot fixa azotul necesar funcţiilor plantelor. Doza de azot nu trebuie să depăşească 200 kg/ha, aplicat fracţionat (2-3 repetiţii). Excepţie fac solurile podzolite deosebit de sărace, cu pajişti degradate şi invadate de buruieni unde se pot folosi doze de până la 250 kg/ha azot. Administrarea fracţionată a dozelor mari de azot este impusă de necesitatea aprovizionării ritmice a plantelor cu elemente nutritive şi de cerinţa folosirii cu eficienţă maximă a azotului din îngrăşământ, înlăturând pe cât posibil pierderile prin levigare. Epoca optimă de aplicare a îngrăşămintelor cu azot este primăvara, întrucât el este mai eficient folosit de către plantele din pajişti în primele faze de vegetaţie, când consumul în azot este maxim. Forma îngrăşământului cu azot aplicat pajiştilor trebuie să fie în funcţie de reacţia solului. Astfel, pe pajiştile de pe solurile acide sunt mai indicate nitrocalcarul, ureea şi chiar azotatul de amoniu, în timp ce pe sărături este indicat sulfatul de amoniu. De asemenea, în regiunile cu regim pluviometric ridicat este mai indicată ureea, iar în regiunile secetoase ureea este contraindicată fiind de preferat azotatul de amoniu. Fertilizarea cu fosfor. Dintre fertilizanţii care se aplică în mod regulat pe pajişti, superfosfatul şi triplu-superfosfatul sunt adesea aplicaţi ca şi fertilizanţi individuali, în timp ce fosfatul de amoniu este administrat în complex împreună cu N şi/sau K. Dozele de fosfor aplicate pe pajişti sunt în funcţie de cartarea agrochimică, cert este că raportul N/P trebuie să fie de 2/0,5-1 cu excepţia unor pajişti în care lipsesc leguminoasele şi unde raportul trebuie să fie net în favoarea azotului (2/0,3-0,5). Epoca optimă de aplicare a îngrăşămintelor cu fosfor este toamna, la sfârşitul perioadei de vegetaţie. Când din anumite motive nu s-au administrat toamna, aceste îngrăşăminte se pot aplica primăvara devreme pe sol îngheţat. Îngrăşămintele cu fosfor se aplică în general toamna, iar efectul remanent este de 2-4 ani. Fertilizarea cu potasiu. Aplicarea unilaterală a îngrăşămintelor cu potasiu pe pajişti nu duce la sporuri de producţie cum nici asocierea cu azotul nu sporeşte producţia. Pe solurile normal aprovizionate este necesară aplicarea potasiului astfel ca raportul N/P/K să fie de 2/0,5-1/0,5 ceea ce înseamnă doze de 40-60 kg K 2O aplicate la 2-3 ani. Pe pajiştile foarte productive potasiul se va aplica anual, toamna. Îngrăşăminte cu microelemente. La plante microelementele întră în alcătuirea unor vitamine, pigmenţi, a enzimelor, influenţând sintezele specifice din organism. Microelementele esenţiale pentru nutriţia plantelor sunt: Fe,Cu, Zn, B, Mn, Mo, Co. La animale lipsa microelementelor pot provoca o serie de boli. Epoca de administrare este primăvara devreme odată cu îngrăşămintele cu azot, dar pot fi aplicate şi extra – radicular, sub formă de soluţie, în perioada de vegetaţie a plantelor. Doze de îngrăşăminte chimice şi fracţionarea lor Raportul optim între elementele fertilizante (nutritive) NPK pentru condiţiile din ţara noastră în cazul pajiştilor permanente este de 2 – 1 – 1, adică la două părţi azot (N) revine o parte fosfor sub formă de P2O5 şi o parte de potasiu sub formă de K2O. AMENAJAMENT PASTORAL PENTRU PAJIŞTILE DIN COMUNA PĂDURENI 69 Îngrășămintele fosforice şi potasice se aplică pe pajişti de regulă toamna, cu excepţia situaţiilor când folosim îngrăşăminte chimice complexe NPK când PK se aplică concomitent cu N primăvara. Aplicarea unilaterală a N a dus la scăderea rezervei de P si K din sol, de aceea aplicarea acestor elemente deficitare care produc carențe în furaje, este în prezent obligatorie. Un exemplu de fertilizare Aplicăm primăvara devreme îngrăşăminte chimice complexe din formula 15 – 15 – 15, o cantitate de 330 kg/ ha produs comercial pentru asigurarea unui nivel de 50 kg/ha N şi aceeaşi cantitate de oxizi de P şi K necesare pentru întreg anul, după care în completare, imediat sau după ciclurile de recoltă se aplică numai îngrăşăminte azotoase cum ar fi azotatul de amoniu (33,5 % N), sau ureea (46 N) pe soluri cu reacţie normală şi sulfatul de amoniu (20 % N) pe soluri sărăturate. Dozele de îngrăşăminte vor ţine cont de planul de fertilizare întocmit de OSPA, dacă există. ATENŢIE ( Pe pajiştile care sunt sub angajament APIA (măsurile 214/1, 214/2, 214/3.1 214/3.2) utilizarea pesticidelor şi a fertilizanţilor chimici este interzisă. Utilizarea îngrăşămintelor organice pe pajişti Îngrăşămintele organice prin calitatea lor de îngrăşăminte complexe, exercită un efect ameliorativ asupra însuşirilor fizice, chimice şi biologice ale solului, utilizarea lor determinând sporuri însemnate de producţie în pajişti. Pe pajiştile permanente se folosesc toate tipurile de îngrăşăminte organice, o pondere mai mare având-o gunoiul de grajd, îngrăşămintele semilichide mustul de grajd şi îngrăşarea prin târlire. Gunoiul de grajd. Folosirea gunoiului de grajd pe păşuni reprezintă una dintre cele mai importante măsuri de sporire a producţiei şi îmbunătăţire a compoziţiei floristice. Gunoiul de grajd este un îngrăşământ organic complet, care îmbogăţeşte solul în humus, în principalele elemente nutritive, în unele microelemente cât şi în microorganisme şi produse ale metabolismului lor. Conţinutul mediu în elemente fertilizante a acestui tip de îngrăşământ este de: 0,55 % N; 0,22 % P2O5; 0,55 % K2O şi 0,23 % CaO (Maruşca T., 2014). Calitatea gunoiului de grajd depinde de specia de animale de la care provine, cel mai bogat în elemente fertilizante fiind gunoiul de ovine urmat de cabaline şi bovine, iar cel mai sărac este cel rezultat de la porcine. Depozitarea şi fermentarea gunoiului de grajd se face într-un loc special amenajat, numit platformă pentru gunoi. Fermentarea durează 3 – 5 luni, timp în care se pierde 25 – 30% din greutatea iniţială a gunoiului (Maruşca T., 2014). AMENAJAMENT PASTORAL PENTRU PAJIŞTILE DIN COMUNA PĂDURENI 70 Fig.6.2. Păstrarea gunoiului în platformă- la Pădureni (foto original) Un metru cub de gunoi cântăreşte 300 – 400 kg atunci când este proaspăt şi afânat, 700 kg când este proaspăt şi îndesat, 800 kg când este semifermentat şi 900 kg când este fermentat şi umed. Tabelul 6.1 Conţinutul gunoiului de grajd în azot substanţă activă Tipul de gunoi Compoziţia chimică (% din masa proaspătă) Azot (N) Apă Materii organice Gunoi de cabaline 0,58 71 25 Gunoi de bovine 0,45 77 20 Gunoi de ovine 0,83 64 31 Gunoi fermentat 3-4 luni 0,55 77 17 Gunoi fermentat complet (mraniţă) 0,98 79 14 Notă: fiecare 1000 Kg gunoi fermentat 3-4 luni contine aproximativ 5 Kg N s.a. Cantitatea administrată este în funcţie de compoziţia floristică a pajiştilor, stadiul de degradare a acestora, de cantitatea de gunoi de grajd disponibilă. Dozele recomandate variază între limite largi şi anume de la 20 la 40 t/ha. Atenţie! Pentru pajiştile sub angajament APIA (măsurile 214/1, 214/2, 214/3.1 214/3.2) utilizarea tradiţională a gunoiului de grajd este permisă până în echivalentul a maxim 30-50 kg azot substanţă activă (N s.a.)/hectar. În această situaţie dozele recomandate variază între limite largi şi anume de la 3,00 t/ha (gunoi fermentat complet - mraniţă) la 6,67 t/ha (gunoi de bovine), a se vedea tabelul 6.2. AMENAJAMENT PASTORAL PENTRU PAJIŞTILE DIN COMUNA PĂDURENI 71 Tabelul 6.2 Doza maxima de gunoi de grajd care poate fi aplicată pentru limita de 30 Kg N s.a./ha Tipul de gunoi de grajd Tone maxime aplicabile pe hectar pentru limita de 30 Kg N s.a./ha Gunoi de cabaline 5.16 Gunoi de bovine 6.67 Gunoi de ovine 3.60 Gunoi fermentat 3-4 luni 5.45 Gunoi fermentat complet (mraniţă) 3,00 Epoca optimă de aplicare este toamna la încheierea ciclului de păşunat. În felul acesta pe lângă faptul că se obţin sporuri de producţii de 10 % faţă de fertilizarea din primăvară, mai există avantajul că timpul de transport este mai lung, deci lucrarea poate fi efectuată în condiţii mai bune şi că precipitaţiile din iarnă antrenează mai bine elementele nutritive în sol. Primăvara devreme se poate administra gunoi de grajd fâneţelor şi eventual acelor tarlale de pe pajişte pe care se va intra târziu la păşunat. Gunoiul de grajd este indicat a se administra bine fermentat. Acest lucru este necesar întrucât el se aplică la suprafaţă. Se recomandă ca gunoiul de grajd să se repartizeze cât mai uniform pe păşune. În felul acesta se evită îmburuienarea păşunii prin înmulţirea plantelor nitrofile nevaloroase, acolo unde prin împrăştiere neuniformă a căzut o cantitate mai mare de gunoi. Durata de remanenţă a gunoiului este de 4-5 ani în funcţie de doza aplicată, calitatea îngrăşământului, compoziţia floristică a pajiştii. Sporurile cele mai mari de recoltă se obţin în anul I, spor ce scade treptat de la un an la altul. Gunoiul de grajd este mai bine valorificat când se administrează împreună cu doze mici de îngrăşăminte chimice. ATENŢIE! Pe pajiştile care sunt sub angajament APIA, fermierii trebuie să respecte perioadele în care aplicarea îngrăşămintelor este interzisă şi să asigure o distribuire uniformă a îngrăşămintelor. Conform art. 3 din Anexa la Programul de acţiune pentru protecţia apelor împotriva poluării cu nitraţi din surse agricole, aprobat prin Hotărârea nr. 964 din 13 octombrie 2000 privind aprobarea Planului de acţiune pentru protecţia apelor împotriva poluării cu nitraţi proveniţi din surse agricole, este interzisă aplicarea îngrăşămintelor organice şi/sau minerale în perioadele în care cerinţele culturii agricole faţă de nutrienţi sunt reduse (intervalul de timp în care temperatura medie a aerului este de sub 5oC) sau când riscul de percolare/scurgere la suprafaţă este mare. AMENAJAMENT PASTORAL PENTRU PAJIŞTILE DIN COMUNA PĂDURENI 72 Datele calendaristice pentru începutul şi sfârşitul perioadei de interdicţie în aplicarea îngrăşămintelor pe pajişti (mineral, organic solid şi organic lichid), sunt prezentate în tabelul 6.3 (http://www.apia.org.ro/files/pages_files/Ghid_eco-cond_pt_2014_19_mai.pdf ) Tabelul 6.3 Datele calendaristice pentru începutul şi sfârşitul perioadei de interdicţie în aplicarea îngrăşămintelor pe pajişti Perioada de interdicţie Îngrăşăminte organice solide 1 noiembrie -15 martie Îngrăşăminte organice lichide şi îngrăşăminte minerale 1 octombrie -15 martie Îngrăşăminte organice semilichide (tulbureala de grajd). Îngrăşăminte organice semilichide provin din adăposturile de bovine prevăzute cu un sistem de evacuare hidraulică a dejecţiilor sau prin spălarea cu jet de apă a padocurilor de la taberele de vară. Aceste îngrăşăminte sunt bogate în azot şi în potasiu; conţinutul în fosfor este însă scăzut. Îngrăşăminte organice semilichide sunt împrăştiate, pe pajişti, cu maşini speciale în doze de 20-30m3 /ha, primăvara devreme sau toamna târziu. Dacă se aplică primăvara, păşunatul este permis numai după o perioadă de 4-5 săptămâni. Această fertilizare are un efect remanent de 2-3 ani. Târlirea pajiştilor cu animalele Târlirea reprezintă un mod de fertilizare a pajiştilor care se execută direct cu animalele. Astfel animalele, care sunt ţinute închise în perioada de odihnă peste zi dar mai ales în timpul nopţii, lasă pe sol însemnate cantităţi de dejecţii lichide şi solide. Astfel de terenuri se întâlnesc des în jurul saivanelor, a stânelor. Se pune deci problema folosirii acestor dejecţii în scopul sporirii valorii pajiştilor, a producţiilor, cu atât mai mult cu cât cantitatea acestor dejecţii este considerabilă. AMENAJAMENT PASTORAL PENTRU PAJIŞTILE DIN COMUNA PĂDURENI 73 Fig.6.3. Târlirea cu oile în pajiștile din Pădureni (foto original) Pentru a se realiza fertilizarea prin târlire animalele sunt ţinute mai multe nopţi pe acelaşi teren, în nişte locuri îngrădite, numite târle. Suprafaţa strungii, târlei, se calculează în raport cu specia sau numărul animalelor. S = N x s unde: - s este suprafaţa rezervată unui animal; N- numărul de animale din turmă. Târlirea se execută pe întreg sezonul de păşunat cu o intensitate de maximum 2-3 nopţi o oaie/1m2 pe pajişti cu covor vegetal valoros, sau 4-6 nopţi o oaie /1m2 pe pajişti degradate. Târlirea se execută cu toate speciile de animale, revenind ca echivalent 2-3 nopţi 1UVM/6m2 pe pajişti valoroase sau 4-6 nopţi pe pajişti degradate. Depăşirea pragului de 6-8 nopţi o oaie/1m2 sau 1UVM/6m2 duce la degradarea accentuată a covorului vegetal prin apariţia speciilor de buruieni nitrofile (ştevia, urzica, etc.) cât şi la poluarea apelor, solului, peisajului, îmbolnăvirea animalelor şi alte neajunsuri. În nopţile în care se realizează târlirea se acumulează cantităţi suficiente de elemente nutritive, care să determine sporirea procentului de participare în covorul ierbos a unor specii cu valoare foarte mare cum sunt: Lolium perenne, Trifolium repens, Trifolium pratense. Menţinerea animalelor pe târlă se realizează cu ajutorul unor garduri mobile numite porţi de târlire (sau ţarcuri, oboare, garduri). Acestea au 3-4m lungime, 1,3m înălţime fiind prevăzute cu 4-5 bare orizontale şi şipci oblice pentru asigurarea rezistenţei. Porţile din plasă de sârma cu rame metalice uşoare 21-23 kg au o durabilitate mai mare, sunt uşor de manipulat şi de fixat în pământ, costul lor amortizandu-se în 2-3 ani. Cu asemenea porţi, schimbarea târlei (ocolului) se face de un singur om într-un timp relativ scurt. Pentru realizarea unor sporuri mari şi menţinerea acestui spor cât mai îndelungat, se recomandă să se execute scheme de târlire care să cuprinsă întreaga suprafaţă ce poate fi fertilizată prin târlire în cicluri de cinci ani. AMENAJAMENT PASTORAL PENTRU PAJIŞTILE DIN COMUNA PĂDURENI 74 Exemplu: De exemplu, târla sau strunga pentru 150 de oi va avea o suprafaţă de 150 m2 . Dacă porţile de strungă se mută odată la 5 zile, în intervalul de păşunat de 194 de zile, strunga se mută de 39 de ori. Dacă înmulţim suprafaţa strungii (150 m2 ) cu 39 rezultă că în intervalul de păşunat de 194 de zile se poate fertiliza o suprafaţă de 5.850.000m2 . Fig.6.4. Schema fertilizării prin târlire – cu 150 de oi Sursa: Luminiţa Cojocariu, 2014, Cultura pajiştilor şi a plantelor furajere –note de curs Efectul târlirii se resimte 2-5 ani. Astfel prin mutarea succesivă a târlei, în sezonul de păşunat (în decursul unui an), se poate fertiliza o suprafaţă destul de mare de pajişte. Cerinţa principală a lucrării de administrare a îngrăşămintele este ca acestea să fie distribuite cât mai uniform. Uniformitatea distribuţiei are importanţă mare, căci o distribuţie neuniformă face ca în unele zone cantitatea de îngrăşământ să fie mai mică, neasigurându-se efectul de îngrăşare scontat, iar în altele să fie concentraţii prea mari de îngrăşământ, provocând prin aceasta poluarea locală a solului. Mijloacele tehnice pentru aplicarea îngrăşămintelor se vor alege cu mare atenţie, în funcţie de felul şi starea îngrăşămintelor, de metoda aplicată pentru dozare şi aplicare propriu-zisă, de felul acţionării, de capacitate. ATENŢIE! ( Pe pajiştile care sunt sub angajament APIA (măsurile 214/1, 214/2, 214/3.1 214/3.2) utilizarea tradiţională a gunoiului de grajd este permisă până în echivalentul a maxim 30 kg azot substanţă activă (N s.a.)/hectar (măsurile 214/1, 214/2, 214/3.1, 214/3.2) a sevedea Caietul de Agromediu/APIA. Schema fertilizării prin târlire Suprafaţa târlei = 150 mp (10/15m) necesar pentru150 oi 150 de oi Pajişte fertilizată prin târlire Suprafaţa totală de pajişte fertilizată, prin târlire în intervalul de păşunat (194 de zile) = 5.850.000mp 5 zile AMENAJAMENT PASTORAL PENTRU PAJIŞTILE DIN COMUNA PĂDURENI 75 6.2.2. Alte lucrări de îmbunătăţire a pajiştilor Combaterea buruienilor În alcătuirea covorului ierbos al pajiştilor alături de gramineele şi leguminoasele furajere perene participă şi speciile din grupa "diverse" sau „alte specii”, unele dintre acestea au valoare furajeră scăzută, iar altele sunt practic neconsumate de animale, sau prezintă un grad ridicat de toxicitate. Apariţia şi înmulţirea buruienilor în vegetaţia pajiştilor este favorizată de manifestarea în exces sau deficit a unor factori ecologici, precum şi de gospodărirea necorespunzătoare a pajiştilor: neexecutarea lucrărilor de curăţare, nefolosirea unei încărcături cu animale adecvate producţiei pajiştei, neschimbarea locurilor de odihnă şi adăpost pentru animale, fertilizarea neuniformă cu îngrăşăminte organice sau chimice, recoltarea cu întârziere a fâneţelor, folosirea la supraînsămânţare a unor seminţe infestate cu buruieni, etc. Practic trebuie considerate buruieni vegetaţia neconsumată de animale şi plantele din familia Juncacee şi Cyperacee (rogozuri şi pipiriguri) cât şi speciile din alte familii botanice Fig.6.5. Prezența pipirigului în porţiunile din pajiști cu exces de umiditate (foto original) Speciile de rogozuri şi pipiriguri prezente în unele pajişti analizate ajung la dimensiuni foarte mari, iar după moartea plantelor, formează muşuroaie greu de distrus. În general rogozurile în faza tânără au o valoare mai mare, dar atunci, primăvara, excesul de umiditate împiedică ajungerea la ele. Prin maturizare valoare furajeră a rogozurilor scade foarte mult astfel încât după apariţia inflorescenţelor şi când terenul s-a uscat şi poate fi păşunat, valoarea furajeră a acestor plante este echivalentă cu valoarea furajeră a paielor. Rogozurile au un conţinut scăzut în calciu ceea ce produce îmbolnăviri ale sistemului osos. Conţinutul ridicat în siliciu determină scăderea consumabilităţii acestora. Acest lucru este amplificat şi de faptul că multe specii sunt acoperite cu perişori tari AMENAJAMENT PASTORAL PENTRU PAJIŞTILE DIN COMUNA PĂDURENI 76 impregnaţi cu siliciu, care irită mucoasa bucală şi intestinală provocând animalelor grave leziuni. Majoritatea speciilor care fac parte din grupa plantelor din alte familii botanice sunt neconsumate de animale. Folosirea neraţională a pajiştilor, supraîncărcarea acestora, intrarea prea devreme cu animalele la păşunat sau scoaterea prea târziu a animalelor de pe păşune, lipsa unor lucrări elementare de îngrijire, fac ca plantele din alte familii botanice, neconsumate de animale, să devină dominante. Recomandări: Pentru îmbunătăţirea pajiştilor din localitatea Pădureni recomandăm combaterea speciilor neconsumate de animale din păşuni, prin cosiri repetate şi eliberarea terenului de resturile vegetale. Această operaţiune este obligatorie după fiecare ciclu de păşunat şi cu precădere înainte ca speciile nedorite să fructifice, evitând astfel proliferarea lor. Obligatoriu, primăvara înainte de intrarea cu animalele pe păşune se fac cosiri de curăţire a pajiştii. Lucrări ce se execută în timpul păşunatului După trecerea animalelor rămân o serie de dejecţii solide care trebuiesc considerate, în primul rând, ca sursă de elemente nutritive pentru vegetaţie. Importanţa acestora este mare pe pajiştile unde nu se aplică fertilizarea sau pe acelea situate în zone cu regim pluviometric bogat, care face ca o serie de elemente nutritive să fie spălate. Pe pajişte păşunate cu vacile, acestea lasă pe sol dejecţii solide ce pot acoperi o suprafaţă de 25 - 40cm2 , dar acţiunea ei asupra vegetaţiei se întinde pe o suprafaţa chiar de 10 ori mai mare. Aceasta cauzează neajunsuri mari, întrucât favorizează dezvoltarea speciilor nitrofile, lipsite de valoare economică, creând astfel mari neuniformităţi în compoziţia floristică. Dacă dejecţiile nu se împrăştie, după un timp, dispar toate leguminoasele şi 75 % din graminee. Un alt neajuns este şi faptul că dejecţiile sunt focare de infecţii. De aceea impunem ca pe pajiştile folosite de către animale, după fiecare ciclu de păşunat dejecţiile solide să fie împrăştiate; în mod special în pajiştile unde păşunează vacile. După ce animalele au fost scoase de pe păşune rămân o serie de plante neconsumate. Aceste plante sunt cele pe care animalele le ocolesc. Rămânând pe pajişte ele pot forma seminţe şi ca atare proliferează. De aceea ele trebuiesc îndepărtate prin cosire. Operaţia este obligatorie, ca şi precedenta, după fiecare ciclu de păşunat. În timpul păşunatului trebuie să se execute o serie de lucrări care să ducă la îmbunătăţirea compoziţiei floristice, la refacerea cât mai rapidă a plantelor, la sporirea producţiei de masă verde pe unitatea de suprafaţă, la asigurarea zooigienei. Recomandări: - cosirea resturilor nepăşunate după ce animalele au părăsit tarlaua, ceea ce împiedică fructificarea şi deci înmulţirea plantelor slabe din punct de vedere furajer, neconsumate de animale; AMENAJAMENT PASTORAL PENTRU PAJIŞTILE DIN COMUNA PĂDURENI 77 Împrăştierea dejecţiilor animaliere, prezintă cel puţin trei avantaje legate de faptul că: se împiedică astfel crearea condiţiilor de dezvoltare a buruienilor nitrofile nevaloroase, care s-ar putea dezvolta în jurul acestora; se realizează o anumită fertilizare a pajiştilor; se înlătură focarele de infecţie cu viermi paraziţi. Toate aceste măsuri, aplicate în complex, au ca efect creşterea valorii economice a păşunii respective. Supraînsămânţarea La stabilirea amestecurilor se vor lua în considerare speciile mai valoroase existente în covorul ierbos, care se vor completa prin supraînsămânţare cu altele, pentru realizarea unui echilibru între graminee şi leguminoase, între graminee cu talie înaltă şi cele cu talie scundă şi alte criterii. Pentru completarea golurilor şi proliferarea plantelor valoroase, recomandăm supraînsămânţarea cu specii valoroase corespunzătoare condiţiilor ecologice specifice. În amestecurile destinate înfiinţării sau reinsamântării pajiştilor utilizate ca păşune, se introduce un procent mai mare de specii de talie joasă, cu o mare capacitate de lăstărire, rezistente la călcat; spre deosebire de amestecuri pentru fâneaţă sau cu folosire mixtă în care predomină specii de talie înaltă. Alegerea speciilor şi stabilirea procentului de participare a fiecărei specii în cadrul amestecului În alegerea speciilor se ţine seama de unele caracteristici biologice (forma de creştere, talia, ritm de dezvoltare, vivacitate) şi de cerinţele lor ecologice ). Fiecare specie are cerinţele ei faţă de mediu şi se dezvoltă cel mai bine dacă acestea sunt satisfăcute. Procentul de participare a fiecărei specii în amestec se stabileşte în funcţie de: ( valoarea furajeră a speciei, ( de direcţia de evoluţie pe care dorim să o imprimăm pajiştii, ( de concurenţa între specii. Epocile de supraînsămânţare sunt, atât primăvara cât mai devreme, imediat ce se poate lucra în câmp, cât şi în luna august până la începutul lunii septembrie. Cantităţile de sămânţă utilă la hectar s-au stabilit în funcţie de densitatea covorului existent şi epoca supraînsămânţării. Pentru supraînsămânţare este suficientă o prelucrare superficială a solului pe adâncimea de 2-5 cm cu ajutorul grapelor cu discuri sau colţi rigizi. Se utilizează una din aceste tipuri de grape sau un agregat format din amândouă, în funcţie de textura, structura, gradul de tasare şi umiditatea solului. ATENŢIE Nu vor fi realizate însămânţări de suprafaţă sau supraînsămânţări pe pajiştile aflate sub angajament APIA (măsurile 214/1, 214/2, 214/3.1, 214/3.2). Se pot face doar în cazul terenurilor degradate şi doar cu specii din flora locală. Lucrările de îmbunătăţire necesare pe pajiştile aparţinătoare Localităţii Pădureni sunt specificate în următoarele fişe. AMENAJAMENT PASTORAL PENTRU PAJIŞTILE DIN COMUNA PĂDURENI 78 Trupul de pășune/parcelă descriptivă Volumul lucrărilor de îmbunătățire (ha) Suprafețe de protecție Nr. crt. Denumire Suprafața (ha) Înlăturarea vegetației arbustive Tăierea arboretelor, scoaterea cioatelor Combaterea plantelor dăunătoare și toxice Nivelarea mușuroaielor Combaterea eroziunii solului Drenări, desecări Total 1 Trupul de pășune 1 Pădureni: Ps 418, Ps 474/1,Ps 476, Ps 479, Ps 481, Ps 483, Ps 260, Ps 258 Da Da Da Da Da 190,36ha 2 Trupul de pășune 2 Pădureni: Ps 1417/a/1,Ps 1417/b/1, Ps 1417/b/2, Ps 1417/a/2 Da Da Da Da Da 14,55ha 3 Trupul de pășune 3 Pădureni: Ps 21, Ps 22, Ps 24, Ps 29, PS 32, 33 NEPRODUCTIV, PDT 34, PDT 35, ARABIL 36, PDT 37, ARABIL 38, PDT 39 Ps 40, Ps 41, Ps 45. Da Da Da Da Da 115,46 4 Trupul de pășune 4 Pădureni: Arabil 189/2, Ps 233, Ps 247, Ps 516, Ps 520, Ps 528, Ps 530. Da Da Da Da Da 39,20 A AMENAJAMENT PASTORAL PENTRU PAJIŞTILE DIN COMUNA PĂDURENI 80 Fig.6.6. Privire de ansamblu a pajiștilor (foto original) Pentru pajiștile din localitatea Pădureni se propun următoarele lucrări pe termen lung: - Desecări prin canale închise; - Forări de fântâni pentru adăpatul animalelor, dar şi pentru deservirea stânelor, taberelor de vară, etc. - Construirea de adăpători specializate; - Garduri electrice pentru asigurarea păşunatului raţional, pe tarlale cu păstor electric (panouri fotovoltaice pentru alimentare cu curent electric); - Plantarea unor perdele arbori și arbuşti pentru protecţie împotriva vânturilor şi a zăpezii, umbrare pentru animale, etc. - Efectuarea unor construcţii pastorale: stâne, saivane, şoproane, spaţii de locuit pentru îngrijitori, magazii, fânare, etc. Aplicarea lucrărilor de îmbunătățire pe pajiști trebuie întreprinse după un calendar bine stabilit, astfel încât lucrările să fie efectuate la momentul optim pentru o îmbunătățire reală și utilă a pajiștilor, fără a aduce prejudicii prin volumul lucrărilor de îmbunătățire aplicate. Pentru a respecta cele amintite mai sus recomandăm orientarea utilizatorilor de pajiști după calendarul prezentat mai jos.
